**Põlva Kooli hoolekogu 10.10.2018. a koosoleku protokoll nr 3-18/19**

Koht: Põlva Kooli direktori kabinet Lina tn 21

Algus kell 17.15; lõpp kell 19.15

Osavõtjad: Liisi Plakso, Marika Rehemets, Mait Kuusik, Jaan Konks, Piret Valdmaa, Eeva Peršin, Toomas Nigola, Rivo Kenk, Koit Nook

Puudusid: Kaire Palo, Andres Vijar

Kutsutud: Teele Ööbik

Päevakord

1. Hoolekogu esimehe, aseesimehe ja protokollija valimine

2. Hoolekogu tööplaani koostamine

3. Haldusakti eelnõule arvamuse andmine

4. Jooksvad küsimused

**1. Hoolekogu esimehe, aseesimehe ja protokollija valimine**

Arutleti

Hoolekogu esimehe kandidaadid on Jaan Konks ja Piret Valdmaa. Kuue poolthäälega saab hoolekogu esimeheks Jaan Konks. Aseesimeheks valiti Piret Valdmaa. Protokollijaks valiti ühehäälselt Marika Rehemets.

Ettepanek

Kinnitada hoolekogu esimeheks Jaan Konks.

Kinnitada hoolekogu aseesimeheks Piret Valdmaa.

Kinnitada hoolekogu protokollijaks Marika Rehemets.

**2. Hoolekogu tööplaani koostamine**

Arutleti

Hoolekogu koosolekud tuleb läbi viia kord kvartalis õppeaasta jooksul. Vajadusel tihedamini. Teemad, mille pärast ei pea hoolekogu kogunema, saab läbi viia elektroonilisi kanaleid pidi.

**3. Haldusakti eelnõule arvamuse andmine**

Arutleti

Põlva Vallavalitsuse hallatava asutuse juhi ametikoha täitmiseks korraldatava konkursi läbiviimise korra eelnõu **§ 14 p 3** **Vallavanem võib 120 kalendripäeva jooksul konkursi luhtumise kohta tehtud otsuse tegemise kuupäevast arvates sõlmida ametikohale seaduses sätestatud nõuetele vastava isikuga töölepingu ilma konkurssi korraldamata.** 120 päeva tundub olevat liiga pikk aeg ja pole nõus sellega, et vallavanem ainuisikuliselt otsustab, kellega konkursi luhtumise korral leping sõlmida. Konkursikomisjoni ettepanekul võiks vallavanem selliseid asju otsustama. Ja samas ütleb **§ 15** **Konkursi luhtumisel kuulutatakse asutuse juhi leidmiseks välja uus konkurss.** Meie arust tekib siin vastuolu.

**4. Jooksvad küsimused**

Arutleti

Kuidas aidata käitumisraskustega noort? Eelnevatel koosolekutel on välja käidud mõte, et mentorlus probleemsetele noortele oleks abiks. Kust alustada?

Kooli psühholoog Teele Ööbik pakkus välja, et kõigepealt peaks kaardistama noored, kellel oleks abi vaja ja ka need, kes on valmis seda pakkuma. Võiks korraldada nn. ümarlaua ja kutsuma sinna kokku need, kas saavad ja tahavad kuidagi panustada. Võtame ühendust ja kaasame Põlva Gümnaasiumi noored, Avatud Noortekeskuse jne. Teele Ööbik on nõus mentorite gruppi nõustama ja abistama.

Lina tänaval kuues tund lõpeb 13.40 ja buss väljub 13.45. Lapsed ei jõua viie minutiga bussi peale. Kas annab nihutada bussi aega natuke edasi?

Kuna meil on jätkuvalt ilus sügis ja lapsed on vahetundide ajal õues, siis õue ei ole kuulda koolikella. Kas sellele oleks mingisugune lahendus?

Endiselt probleemiks, et esmaspäeviti tehakse kontrolltöö.

Kas Põlva Koolis on arutletud selle üle, et kehaline kasvatus, muusikaõpetus ja kunstiõpetus oleksid arvestuslikud mitte hinnatavad õppeained?

16.10.2018

Hoolekogu esimees Jaan Konks Protokollis Marika Rehemets

/allkirjastatud digitaalselt/ /allkirjastatud digitaalselt/